# kevarc'h
## Brezhoneg
### Etimologiezh

    Dont a ra ar ger-mañ eus ar ger henvrezhonek comarch.
    Adkavet eo bet en an anvioù-tiegezh : Argouarc'h, Hergoualc'h, Helgoualc'h (hael comarch en henvrezhoneg) hag en an anvioù-lec'h niverus : Kerangomar, Kerangoualc'h, Kerangouarc'h, Kergouarc'h...
    N'eo ket anavezet ar ger-se er brezhoneg komzet a-vremañ. Koulskoude e vez implijet gant un nebeudig tud.
    Da geñveriañ gant ar ger kembraek cyfarch.

### Anv-kadarn

kevarc'h /Distagadur ?/ gourel, liester kevarc'hoù
    (ger dispredet pe rouez)
* Komz a zistager, jestr a reer dre sevended pe dre vignoniezh pa gejer ouzh unan bennak.
** « Kevarc'h ! Salud dit-te, a Find », eme ar ramz. — (Find e ti Ramz an Draonienn, troet gant Kerlann, Gwalarn 162, 1944, p. 109.)
** [...] ur gurunenn flourwenn, kinnig ar vro ha kevarc'h d'o dreisted, [...] — (G. B. Kerverziou, Barzhaz, Al Liamm 48, 1955, p. 54.)
** Kevarc'h d'an hini en deus krouet ar broadoù, [...] — (Barzhonegoù Berber, troet gant Erwan Evenou, Al Liamm 132, 1969, p. 11.)
** Setu amañ ar pezh a lennas : "Thorin & Bagad da C'hwiblaer Bilbo, kevarc'h ! [...]" — (J. R. R. Tolkien, An Hobbit, troet gant Alan Dipode, ARDA, 2001, p. 43.)
** – Kevarc'h dit, Bane, eme Hagrid. Mont a ra mat ganit ? — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 261.)

#### Gerioù heñvelster

* salud

#### Deveradoù

* kevarc'hiñ

#### Troidigezhioù

* galleg : salut , salutation
* kembraeg :cyfarch
* saozneg :to hail